
ŠAKIŲ RAJONO SAVIVALDYBĖS MERAS


POTVARKIS
DĖL PRETENDENTŲ ATRANKOS KONKURSO KOMISIJOS SUDARYMO, KOMISIJOS SEKRETORIAUS PASKYRIMO, KOMISIJOS POSĖDŽIO DATOS NUSTATYMO

2018 m. birželio    d.  Nr. MT-
Šakiai


Vadovaudamasis Lietuvos Respublikos vietos savivaldos įstatymo 20 straipsnio 5 dalimi, Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatais, patvirtintais Lietuvos Respublikos sveikatos apsaugos ministro 2018 m. gegužės 10 d. įsakymu Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“, Lietuvos nacionalinės sveikatos sistemos Šakių rajono savivaldybės biudžetinių ir viešųjų įstaigų vadovų konkursų organizavimo nuostatų, patvirtintų Šakių rajono savivaldybės tarybos 2018 m. gegužės 25 d. sprendimu Nr. T-170 „Dėl Lietuvos nacionalinės sveikatos sistemos Šakių rajono savivaldybės biudžetinių ir viešųjų įstaigų vadovų konkursų organizavimo nuostatų patvirtinimo“, 14 ir 15 punktais, Šakių rajono savivaldybės tarybos veiklos reglamento, patvirtinto Šakių rajono savivaldybės tarybos 2017 m. birželio 20 d. sprendimu Nr. T-191 „Dėl Šakių rajono savivaldybės tarybos veiklos reglamento patvirtinimo“, 180 ir 181 punktais, rajono savivaldybės administracijos direktoriaus 2018 m. birželio 22 d. įsakymu Nr. AT-663 „Dėl delegavimo į pretendentų atrankos konkurso komisiją“ ir esant rajono savivaldybės tarybos narių M. Švabo, R. Rauktienės 2018 m. birželio 22 d. rašytiniams sutikimams:
1. Sudarau pretendentų atrankos konkurso komisiją viešosios įstaigos Šakių ligoninės vyriausiojo gydytojo pareigoms užimti:
               Ilona Šeflerienė – rajono savivaldybės administracijos direktoriaus pavaduotoja, komisijos pirmininkė,
               Jūratė Šneideraitienė – rajono savivaldybės administracijos Teisės, personalo ir civilinės metrikacijos skyriaus vedėja, komisijos pirmininkės pavaduotoja,
               Edgaras Pilypaitis – rajono savivaldybės meras,
               Mečislovas Švabas – rajono savivaldybės tarybos narys,
               Rima Rauktienė – rajono savivaldybės tarybos narė,
               Egidija Grigaitienė – rajono savivaldybės administracijos Biudžeto, turto ir strateginio planavimo skyriaus vedėja,
               Aurimas Staugaitis – rajono savivaldybės administracijos Ūkio, architektūros ir investicijų skyriaus vedėjo pavaduotojas.
2. Skiriu komisijos sekretoriumi rajono savivaldybės administracijos Teisės, personalo ir civilinės metrikacijos skyriaus vyriausiąjį specialistą Gediminą Morkeliūną.
3. Nustatau komisijos posėdžio datą – 2018 m. birželio 28 d. 13.00 val.
[bookmark: _GoBack]Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Savivaldybės meras		          Edgaras Pilypaitis












Parengė 
Teisės, personalo ir civilinės metrikacijos skyriaus 

